CELEX: 62013TN0370
Language: da
Date: 2013-07-17 00:00:00
Title: Sag T-370/13: Sag anlagt den 17. juli 2013 — Gemeente Eindhoven mod Kommissionen

21.9.2013   
            
            
               DA
            
            
               Den Europæiske Unions Tidende
            
            
               C 274/18
            
         Sag anlagt den 17. juli 2013 — Gemeente Eindhoven mod Kommissionen
   (Sag T-370/13)
   2013/C 274/31
   Processprog: nederlandsk
   
      Parter
   
   
      Sagsøger: Gemeente Eindhoven (Eindhoven, Nederlandene) (ved advokaterne G. van der Wal, M. van Heezik og L. Parret)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Den anfægtede afgørelse annulleres for så vidt som den vedrører transaktionen mellem sagsøgeren og PSV.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har med søgsmålet i medfør af artikel 263, stk. 4, TEUF anfægtet Kommissionens afgørelse af 6. marts 2013 (SA.33584 [2013/C] (ex 2011/NN) — Støtte til visse professionelle nederlandske fodboldklubber i 2008-11) (EUT C 116, s. 19).
   Sagsøgeren har gjort fire anbringender gældende til støtte for søgsmålet.
   
               1)
            
            
               Første anbringende om en tilsidesættelse af princippet om god forvaltningsskik, herunder princippet om påpasselighed.
               Den 26. og den 28. juli 2011 blev der fremsendt oplysninger til Kommissionen, som ikke gav anledning til yderligere spørgsmål til de nederlandske myndigheder. Den 6. marts 2013 besluttede Kommissionen at indlede den formelle undersøgelsesprocedure. På grund af det lange tidsrum (19 måneder) og manglende yderligere (indholdsmæssig) drøftelse havde Kommissionen som følge af sin egne handlinger og undladelser ikke et fuldstændigt billede af de relevante faktiske omstændigheder på tidspunktet for indledningen af den formelle undersøgelsesprocedure.
            
         
               2)
            
            
               Andet anbringende om en tilsidesættelse af princippet om beskyttelse af den berettigede forventning og retssikkerhedsprincippet.
               Sagsøgeren har med dette anbringende gjort gældende, at denne må gå ud fra, at transaktionen bliver bedømt i forbindelse med Meddelelse fra Kommissionen om statsstøtteelementer i forbindelse med offentlige myndigheders salg af jord og bygninger (1), som det også tidligere har været tilfældet med Kommissionens bedømmelse af lignende transaktioner.
            
         
               3)
            
            
               Tredje anbringende om et åbenbart urigtigt skøn
               Kommissionen har anlagt et åbenbart urigtigt skøn, idet den indledte den formelle undersøgelsesprocedure, uden at der bestod en begrundet tvivl som omhandlet i artikel 4, stk. 4, i forordning nr. 659/1999 (2) og retspraksis. Kommissionen har endvidere set bort fra den foreløbige karakter af en beslutning i henhold til artikel 6 i forordning nr. 659/1999, idet den til trods for, at der stadig var udestående spørgsmål, lagde sig fast på et standpunkt med hensyn til, om der foreligger statsstøtte som omhandlet i artikel 107, stk. 1, TEUF.
            
         
               4)
            
            
               Fjerde anbringende om en utilstrækkelig og/eller urigtig begrundelse
               Sagsøgeren har i forlængelse af det ovenstående anbringende om, at der foreligger et åbenbart urigtigt skøn, endelig påberåbt sig, at den anfægtede afgørelse ikke opfylder Kommissionens begrundelsespligt i henhold til artikel 296 TEUF.
            
         
      (1)  Meddelelse fra Kommissionen om statsstøtteelementer i forbindelse med offentlige myndigheders salg af jord og bygninger (EFT 1997 C, 209, s. 3).
   
      (2)  Rådets forordning (EF) nr. 659/1999 af 22.3.1999 om fastlæggelse af regler for anvendelsen af EF-traktatens artikel 93 (EFT L 83, s 1).